CELEX: 32011D0231
Language: sk
Date: 2011-04-11 00:00:00
Title: 2011/231/EÚ: Rozhodnutie Komisie z  11. apríla 2011 , ktorým sa určitým členským štátom udeľujú výnimky v súvislosti s prenosom štatistických údajov o pracovných úrazoch v súlade s nariadením Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci [oznámené pod číslom K(2011) 2403]

12.4.2011   
            
            
               SK
            
            
               Úradný vestník Európskej únie
            
            
               L 97/47
            
         ROZHODNUTIE KOMISIE
   z 11. apríla 2011,
   ktorým sa určitým členským štátom udeľujú výnimky v súvislosti s prenosom štatistických údajov o pracovných úrazoch v súlade s nariadením Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci
   [oznámené pod číslom K(2011) 2403]
   (Iba anglické, francúzske, grécke, holandské, lotyšské a nemecké znenie je autentické)
   (2011/231/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1338/2008 zo 16. decembra 2008 o štatistikách Spoločenstva v oblasti verejného zdravia a bezpečnosti a ochrany zdravia pri práci (1), a najmä na jeho článok 9 ods. 2,
   so zreteľom na žiadosti Belgického kráľovstva, Spolkovej republiky Nemecko, Írska, Helénskej republiky, Francúzskej republiky, Lotyšskej republiky, Holandského kráľovstva a Spojeného kráľovstva Veľkej Británie a Severného Írska,
   keďže:
   
               (1)
            
            
               V súlade s článkom 2 nariadenia (ES) č. 1338/2008 sa toto nariadenie vzťahuje na tvorbu štatistiky v oblasti pracovných úrazov vymedzenej v prílohe IV.
            
         
               (2)
            
            
               V článku 9 ods. 2 nariadenia (ES) č. 1338/2008 sa stanovuje, že v prípade potreby sa pre členské štáty prijmú výnimky a prechodné obdobia, ktoré budú vychádzať z objektívnych dôvodov.
            
         
               (3)
            
            
               Z informácií poskytnutých Komisii vyplýva, že žiadosti o výnimky, ktoré podalo Belgicko, Nemecko, Írsko, Grécko, Francúzsko, Lotyšsko, Holandsko a Spojené kráľovstvo, vychádzajú z potreby významných úprav vnútroštátnych administratívnych a štatistických systémov na účely ich úplného zosúladenia s nariadením (ES) č. 1338/2008.
            
         
               (4)
            
            
               Takéto výnimky by sa preto mali udeliť, ako to požadujú uvedené členské štáty.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Výboru pre európsky štatistický systém,
            
         PRIJALA TOTO ROZHODNUTIE:
   Článok 1
   Uvedeným členským štátom sa udeľujú výnimky v súlade s prílohou.
   Článok 2
   Toto rozhodnutie je určené Belgickému kráľovstvu, Spolkovej republike Nemecko, Írsku, Helénskej republike, Francúzskej republike, Lotyšskej republike, Holandskému kráľovstvu a Spojenému kráľovstvu Veľkej Británie a Severného Írska.
   
      V Bruseli 11. apríla 2011
      
         
            Za Komisiu
         
         Olli REHN
         
            člen Komisie
         
      
   
   
      (1)  Ú. v. EÚ L 354, 31.12.2008, s. 70.
   
      PRÍLOHA
      
         Výnimky z nariadenia (ES) č. 1338/2008 udelené Komisiou v súvislosti so štatistickými údajmi týkajúcimi sa pracovných úrazov
      
      
                  Členský štát
               
               
                  Výnimka
               
               
                  Ukončenie výnimky
               
            
                  Belgicko
               
               
                  Prvé poskytnutie údajov o pracovných úrazoch zamestnancov vo verejnom sektore (NACE O): 2016 (údaje za rok 2014)
               
               
                  30. jún 2016
               
            
                  Prvé poskytnutie premennej ISCO-08: 2014 (údaje za rok 2012)
               
               
                  30. jún 2014
               
            
                  Nemecko
               
               
                  Prvé poskytnutie premenných „celkový počet dní PN“, ISCO-08 a NACE Rev. 2 na štvormiestnej úrovni: 2016 (údaje za rok 2014)
               
               
                  30. jún 2016
               
            
                  Prvé poskytnutie údajov o pracovných úrazoch štátnych zamestnancov 2016 (údaje za rok 2014)
               
               
                  30. jún 2016
               
            
                  Írsko
               
               
                  Prvé poskytnutie údajov o nehodách na cestných komunikáciách (kompletnejšie údaje o nehodách na cestných komunikáciách): 2016 (údaje za rok 2014)
               
               
                  30. jún 2016
               
            
                  Grécko
               
               
                  Prvé poskytnutie premenných „celkový počet dní PN“, „typ úrazu“ a premenných fázy III o príčinách a okolnostiach: 2016 (údaje za rok 2014)
               
               
                  30. jún 2016
               
            
                  Prvé poskytnutie údajov o zamestnancoch verejného sektora (NACE O) a zamestnancov odvetví NACE Rev. 2, ktorí nie sú poistení vo Fonde sociálneho poistenia (IKA): 2016 (údaje za rok 2014)
               
               
                  30. jún 2016
               
            
                  Francúzsko
               
               
                  Prvé poskytnutie premenných fázy III o príčinách a okolnostiach: 2016 (údaje za rok 2014)
               
               
                  30. jún 2016
               
            
                  Plné pokrytie všetkých zamestnancov v odvetviach NACE Rev. 2 A-S: 2016 (pokiaľ ide o údaje za rok 2014)
               
               
                  30. jún 2016
               
            
                  Lotyšsko
               
               
                  Prvé poskytnutie premenných „celkový počet dní PN“, „ekonomická činnosť zamestnanca“ s podrobným štvormiestnym kódom NACE Rev. 2 a zemepisnou polohou podľa NUTS: 2014 (údaje za rok 2012)
               
               
                  30. jún 2014
               
            
                  Holandsko
               
               
                  Prvé poskytnutie premenných „zamestnanie“, „typ úrazu“, „zranená časť tela“, „dátum úrazu“, „celkový počet dní PN“ a premenných fázy III o príčinách a okolnostiach: 2016 (údaje za rok 2014)
               
               
                  30. jún 2016
               
            
                  Spojené kráľovstvo
               
               
                  Prvé poskytnutie premennej „celkový počet dní PN“: 2015 (údaje za rok 2013)
               
               
                  30. jún 2015
               
            
                  Prvé poskytnutie údajov o nehodách na cestných komunikáciách: 2015 (údaje za rok 2013)
               
               
                  30. jún 2015
               
            
                  Prvé poskytnutie údajov o úrazoch posádok lietadiel a námorníkov: 2016 (údaje za rok 2014)
               
               
                  30. jún 2016